CELEX: C2007/020/16
Language: fi
Date: 2007-01-27 00:00:00
Title: Asia C-486/06: Ennakkoratkaisupyyntö, jonka Hof van beroep te Antwerpen (Belgia) on esittänyt 27.11.2006 — BVBA Van Landeghem v. Belgische Staat

27.1.2007   
            
            
               FI
            
            
               Euroopan unionin virallinen lehti
            
            
               C 20/12
            
         Ennakkoratkaisupyyntö, jonka Hof van beroep te Antwerpen (Belgia) on esittänyt 27.11.2006 — BVBA Van Landeghem v. Belgische Staat
   (Asia C-486/06)
   (2007/C 20/17)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Valittaja: BVBA Van Landeghem
   
      Vastapuoli: Belgische Staat
   Ennakkoratkaisukysymys
   
      ”Onko pick up -ajoneuvot — eli moottoriajoneuvot, jotka koostuvat yhtäältä suljetusta ohjaamosta, jota käytetään matkustamona, jossa kuljettajan istuinpaikan tai -istuimen takana on taittuvia tai irrotettavia istuimia, joissa on kolmipistevyöt, ja toisaalta ohjaamosta erillisestä tavaratilasta, joka ei ole 50:ä senttiä korkeampi ja joka voidaan avata vain takaa ja jota ei ole varusteltu lastin kiinnittämistä varten — jotka oli varustettu erittäin ylellisellä full-option -sisustuksella (mukaan lukien sähköisesti säädettävät istuimet, nahkaiset istuimet, sähkösäätöiset peilit ja ikkunat, stereo-laite, jossa CD-soitin, jne.), ABS-jarrujärjestelmällä, automaattisella 4-8-litraisella bensiinimoottorilla, joka kuluttaa erittäin paljon, nelivetojärjestelmällä ja ylellisillä (urheilu)vanteilla ja jotka oli saatettu liikkeeseen ja ilmoitettu käyttöönotetuksi ajanjaksolla 10.4.1995-4.12.1997, luokiteltava tuolloin voimassa olleen yhdistetyn nimikkeistön (joka alun perin oli vahvistettu tariffi- ja tilastonimikkeistä ja yhteisestä tullitariffista 23.7.1987 annetulla neuvoston asetuksella (ETY) N:o 2658/87 (1)) nimikkeeseen 8703, johon kuuluvat autot ja muut moottoriajoneuvot, pääasiallisesti henkilökuljetukseen suunnitellut (muut kuin nimikkeeseen 8702 kuuluvat), myös farmariautot ja kilpa-autot, vai tuolloin voimassa olleen yhdistetyn nimikkeistön nimikkeeseen 8704, johon kuuluvat tavarankuljetukseen tarkoitetut moottoriajoneuvot, tai johonkin muuhun tuolloin voimassa olleen yhdistetyn nimikkeistön nimikkeeseen kuin nimikkeisiin 8703 tai 8704?”
   
   
      (1)  EYVL L 256, s. 1.